CELEX: 32017D0446
Language: mt
Date: 2017-03-03 00:00:00
Title: Deċiżjoni tal-Kunsill (UE) 2017/446 tat-3 ta' Marzu 2017 dwar il-konklużjoni f'isem l-Unjoni Ewropea tal-Protokoll (2015) li jemenda l-Anness għall-Ftehim dwar il-Kummerċ f'Inġenji tal-Ajru Ċivili

15.3.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 69/1
            
         DEĊIŻJONI TAL-KUNSILL (UE) 2017/446
   tat-3 ta' Marzu 2017
   dwar il-konklużjoni f'isem l-Unjoni Ewropea tal-Protokoll (2015) li jemenda l-Anness għall-Ftehim dwar il-Kummerċ f'Inġenji tal-Ajru Ċivili
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel subparagrafu tal-Artikolu 207(4), flimkien mal-Artikolu 218(6)(a) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-kunsens tal-Parlament Ewropew (1),
   Billi:
   
               (1)
            
            
               Permezz tad-Deċiżjoni 80/271/KEE (2), il-Kunsill approva l-konklużjoni tal-Ftehim tal-GATT dwar il-Kummerċ f'Inġenji tal-Ajru Ċivili (il-“Ftehim”).
            
         
               (2)
            
            
               Fil-5 ta' Novembru 2015, f'Ġinevra, il-firmatarji għall-Ftehim, permezz tar-rappreżentanti tagħhom, qablu li jiftħu għall-aċċettazzjoni l-Protokoll (2015) li Jemenda l-Anness għall-Ftehim dwar il-Kummerċ f'Inġenji tal-Ajru Ċivili (il-“Protokoll”) li jittrasponi fl-Anness għall-Ftehim it-tibdiliet introdotti fil-verżjoni tal-2007 tas-Sistema Armonizzata għad-Deskrizzjoni u l-Kodifikazzjoni tal-Merkanzija.
            
         
               (3)
            
            
               Il-Protokoll għandu jiġi approvat,
            
         ADOTTA DIN ID-DEĊIŻJONI:
   Artikolu 1
   Il-Protokoll (2015) li jemenda l-Anness għall-Ftehim dwar il-Kummerċ f'Inġenji tal-Ajru Ċivili huwa b'dan approvat f'isem l-Unjoni.
   It-test tal-Protokoll huwa mehmuż ma' din id-Deċiżjoni.
   Artikolu 2
   Il-President tal-Kunsill għandu jaħtar lill-persuna jew persuni bis-setgħa li jiddepożitaw, f'isem l-Unjoni, l-istrument ta' aċċettazzjoni, sabiex jesprimu l-kunsens tal-Unjoni li tintrabat bil-Protokoll (3).
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.
   
      Magħmul fi Brussell, it-3 ta' Marzu 2017.
      
         
            Għall-Kunsill
         
         
            Il-President
         
         M. FARRUGIA
      
   
   
      (1)  Approvazzjoni tal-15 ta' Frar 2017 (għadha ma ġietx ippubblikata fil-Ġurnal Uffiċjali).
   
      (2)  Deċiżjoni tal-Kunsill 80/271/KEE tal-10 ta' Diċembru 1979 dwar il-konklużjoni tal-Ftehimiet Multilaterali li jirriżultaw min-negozjati dwar il-kummerċ tal-1973 — 1979 (ĠU L 71, 17.3.1980, p. 1) (mhux disponibbli bil-Malti).
   
      (3)  Id-data tad-dħul fis-seħħ tal-Protokoll ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.